**A róka és a rucák** *– népi gyermekjáték*

Rajzoljunk a játéktér közepére kisebb kört, amelybe egy gyerek (a róka) beáll. Néhány méter távolságra körülveszik a rucák és a pásztor.

Pásztor: Mit csinálsz róka?

Róka: A fogamat élesítem.

Pásztor: Mivel?

Róka: Aranyreszelővel.

Pásztor: Minek az éles fog?

Róka: Rucapecsenyét enni.

Pásztor: Hol veszed a rucát?

Róka: A tiedből, hopp!

A rucák a hopp szóra szétrebbennek, mert a róka igyekszik egyet megfogni közülük. Ha ez sikerült, az lesz a róka a következő játékban.